Rainer Rahasepp

Rainer Rahasepp (sündinud 8. jaanuaril 1976 Petseris) on Eesti politseinik, kirjanik ja luuletaja.

Ta on lõpetanud Räpina Ühisgümnaasiumi (1994) ja Paikuse politseikooli (1996). 

2006. aastal omandas politseilise kõrghariduse Sisekaitseakadeemias. 

Aastatel 1996–2014 töötas ta Põlva politseiprefektuuris. Seejärel töötas Lõuna prefektuuri teabebüroos vanemkorrakaitseametnikuna, kus tema põhiülesandeks oli vabatahtlike töö koordineerimine ja korraldamine.

Aastail 2018–2019 töötas ta Tallinnas arendusosakonna ennetuse ja süüteomenetluse büroos juhtiva korrakaitseametnikuna ning arendas vabatahtlike kaasamisvaldkonda, pärast seda töötas lühikest aega piirivalves ja patrullpolitseinikuna ning Otepää valla piirkonnapolitseinikuna. Hetkel töötab ta Kagu politseijaoskonnas rühmajuhina. 

2020. aasta algul ilmus temal esimene luulekogu "Päike pesitseb me põues".

Elukäik 
Rainer Rahasepp sündis Petseris. 1981. aastal tulid vanemad Värskasse elama (käis Värska lasteaias). Pärast vanemate lahutust kolis ema lastega Põlva lähedal asuvasse Peri külla ja mõne aja pärast Lintesse. Rainer õppis Naha Algkoolis. Peale seda Räpina koolis ning lõpetas selle 1994. Samal aastal siirdus ta vabatahtlikuna aega teenima Kuperjanovi ÜJP. 1995 õppis Meegomäe lahingukoolis allohvitseriks. 1995–1996 õppis Paikuse politseikoolis (omandades politseiametniku kvalifikatsiooni). 1998–2000 omandas ta Paikuse politseikooli kaugõppes vanemametniku kvalifikatsiooni. Töötab Eesti Politseis ning armastab kirjutada luuletusi.

Raineri esivanemad on pärit Setomaalt. Tema isa vanemad ja isa (Enn Rahasepp) elasid Kossolka külas (Paul Rahasepp, Kossolka leelokoori pillimees; Nati Rahasepp, laulis Kossolka leelokooris ning kirjutas koorile ka mitmeid riime). Ema vanemad ja ema (Maria Rahasepp, Põlva Seto Seltsi asutaja) elasid Molniga külas.

Skandaalid 
Õhtulehe andmetel mõnitas purjus Rainer koos kolleegidega politseist 1999. aasta 5. aprilli öösel baarikülastajaid. 3. mai määras politseiamet politseinikele karistused pärast distsiplinaarjuurdlust, Rainer sai noomituse ning jäi aastaks ilma teenistusstaaži lisatasust.

Isiklikku 
Ta on abielus Aveli Rahasepaga, neil on tütar Andra ja ja poeg Ranno.

Looming 
 2020 luulekogu "Päike pesitseb me põues"
 2020 luulekogu "Rõõmu kandes"
 2021 setokeelne luulekogu "Umah keeleh"
 2021 lasteraamat "" Mamma jutustused / Mamma jutusõ' " 
 2022 setokeelne luulekogu "Ma saisa suurtii veereh"

Tunnustus 
 2016 – "Märka vabatahtlikku" tunnustus vabatahtlike kaasajate kategoorias.
 2018 – Kodanikupäeva aumärk

Auhinnad
 2020 – XIX Artur Adsoni luulevõistlusel "Põlvest põlve" eristusjaotus, mis sai hindajatelt enim punkte.
 2022 –  Hilana Taarka omakultuuripreemia

Viited

Artiklid 
 Abipolitseinikud pühendavad kogukonna heaks sadu tunde Lõuna-Eesti Postimees, 2. september 2022
 Luulekogu üllitanud politseinik: elu annab ilusat olemise mekki Lõuna-Eesti Postimees, 26. veebruar 2022
 Politseinik köitis mamma jutustused lasteraamatuks Lõuna-Eesti Postimees, 3. september 2021
Ka kergliikuriga sõites tuleb reegleid teada Lõuna-Eesti Postimees, 16. juuni 2021
Poeg äratas emadepäevaks ellu vana laulu Lõuna-Eesti Postimees, 9. mai 2021
Politseinikust riimimeister üllitas setokeelse luulekogu Lõuna-Eesti Postimees, 3. märts 2021
"Saanisõit võib olla mõnus, kuid lõbusõidul on ka omad reeglid" LõunaLeht, 11. veebruar 2021
"Politseinik, kes laseb end oma riimidel kanda" Maaleht, 23. detsember 2020
"Täiskasvanu liiklusharjumused teedel on laste käitumismustri peegel" Lõuna-Eesti Postimees, 9. september 2020
"Raamatu avaldanud politseinik täitis oma unistuse" Lõuna-Eesti Postimees, 22. jaanuar 2020
"Pimeduse saabudes kimbutab tänavail hoolimatuse tont" Lõuna-Eesti Postimees, 23. november 2020
"Kui pimedus kollitab, siis tark jalakäija ei lollita" Sõnumitooja, 14. november 2018
"Rõõmsad toonid liikluses sõltuvad meist endist" Lõunaeestlane, 16. mai 2017
Ausalt abipolitseinikest Vabatahtlike Värav, 2. märts 2017

Eesti politseinikud
Eesti piirivalvurid
Kuperjanovi jalaväepataljoni koosseis
Eesti luuletajad
Sündinud 1976